***Na temelju članka 35. stavak 1. alineja 4., u svezi s članom 20. Zakona o predškolskom odgoju i obrazovanju(“narodne novine” broj 10/97., 107/07 i 94/13) i članka 20. statuta Dječjeg vrtića“Snjeguljica“ Upravno vijeće , temeljem suglasnosti osnivača Barbare Drezga Klasa:601/13-02/01, UR:BROJ: 2170-12-25 od 04.12. , na svojoj petoj sjednici od dana 11.12. 2013.donosi***

***P R A V I L N I K***

***o upisu djece i ostvarivanju prava i obveza***

***korisnika usluga u Dječjem vrtiću „Snjeguljica“***

***I. OPĆE ODREDBE***

***Članak 1.***

***Ovim Pravilnikom o upisu djece i ostvarivanju prava i obveza korisnika usluga u Dječjem vrtiću „Snjeguljica“ (u nastavku teksta: Pravilnik) uređuje se postupak upisa i prednosti pri upisu djece u Dječji vrtić, način organiziranja i ostvarivanja programa predškolskog odgoja, naobrazbe i socijalne skrbi djece predškolske dobi te prava i obveze roditelja odnosno skrbnika djece – korisnika usluga u Dječjem vrtiću.***

***Članak 2.***

 ***U Dječjem vrtiću ostvaruju se sljedeći programi za djecu predškolske dobi:***

 ***1. redoviti programi njege, odgoja, naobrazbe, zdravstvene zaštite, prehrane i socijalne skrbi djece predškolske dobi (u nastavku teksta: redoviti programi) usklađeni s radnim vremenom zaposlenih roditelja i potrebama djeteta,***

 ***2. program predškole za djecu u godini prije polaska u osnovnu školu, a za djecu s teškoćama u razvoju dvije godine prije polaska u osnovnu školu,***

***3. posebni programi predškolskog odgoja u skladu s potrebama djece i zahtjevima roditelja:***

***- programi ranog učenja talijanskog jezika i vjerski***

***- drugi razvojno orijentirani i socijalizacijski programi predškolskog odgoja u skladu s potrebama djece i zahtjevima roditelja.***

***2. UPIS DJECE U PROGRAME DJEČJEG VRTIĆA***

***Članak 3.***

 ***Upis djece u programe Dječjeg vrtića provodi se prema planu upisa što ga za svaku pedagošku godinu donosi Upravno vijeće Dječjeg vrtića uz suglasnost osnivača Barbare Drezga***

 ***Dječji vrtić kao javne ovlasti obavlja upise djece u dječji vrtić i ispise iz dječjeg vrtića s vođenjem odgovarajuće dokumentacije.***

 ***Kada dječji vrtić u vezi s poslovima iz prethodnog stavka ovog članka obavlja kao javne ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne oosbe, dužan je postupati prema odredbama zakona kojim se uređuje opći upravni postupak.***

 ***Članak 4.***

 ***Dječji vrtić je dužan sukladno svom kapacitetu organizirati redovite programe predškolskog odgoja za djecu s prebivalištem na području grada Rijeke, te osigurati prednost pri upisu u redovite programe na način utvrđen zakonom i odlukom osnivača.***

 ***-djeci u godini prije polaska u osnovnu školu,***

 ***- djeci žrtava i invalida Domovinskog rata,***

***- djeci zaposlenih samohranih roditelja,***

 ***- djeci u udomiteljskim obiteljima, bez roditelja ili bez odgovarajuće roditeljske skrbi,***

 ***- djeci s teškoćama u razvoju(maksimalno dvoje djece u svakoj skupini) ako postoje uvjeti za njihovu integraciju u redovite programe što se utvrđuje u propisanom postupku vještačenja, uz obveznu pratnju asistenta kojeg financira roditelj, dok vrtić naplaćuje cijenu boravka djeteta u umanjenom iznosu za 60%od pune cijene vrtića.***

***- djeci koja žive u težim socijalnim i zdravstvenim prilikama.***

***-djeci oba zaposlena roditelja,***

 ***Dječji vrtić je dužan samostalno ili u suradnji s drugim dječjim vrtićima osigurati ostvarivanje programa predškole za svu zainteresiranu djecu u godini prije polaska u osnovnu školu, a za djecu s teškoćama u razvoju dvije godine prije polaska u osnovnu školu.***

 ***Dječji vrtić može organizirati posebne cjelodnevne, poludnevne i kraće programe te druge programe predškolskog odgoja u skladu s interesima i potrebama djece i zahtjevima roditelja, uz suglasnost Gradskog ureda.***

 ***Članak 5.***

 ***U skladu s planom upisa, u Dječjem se vrtiću svake godine vrši OBJAVU UPISA za upis djece radi ostvarivanja programa predškolskog odgoja.***

 ***Dječji vrtić u objavi upisa daje detaljne podatke o svim programima i broju djece koju upisuje.***

 ***Objava upisa se stavlja na mrežne stranice dječjeg vrtića i oglasne ploče Dječjeg vrtića.***

***Članak 6.***

 ***Roditelj odnosno skrbnik podnosi zahtjev za upis djeteta u određeni program Dječjeg vrtića ako stanuje na području na kojem djeluje Dječji vrtić ili na susjednim područjima***

 ***Uz zahtjev za upis djeteta roditelj odnosno skrbnik prilaže:***

 ***-rodni list ili izvadak iz matice rođenih ili potvrdu s podacima o rođenju djeteta ili pisanu privolu roditelja da Dječji vrtić može sam provjeriti podatke o rođenju djeteta u maticama rođenih,***

 ***-lječničko uvjerenje da dijete može polaziti vrtić***

 ***- potvrdu o uvjerenju o prebivalištu djeteta i roditelja te presliku osobne iskaznice roditelja***

 ***- potvrdu o radnom statusu roditelja, rješenje o invalidnosti, rješenje centra za socijalnu skrb o pravu na pomoć, dokumentaciju o razvojnom statusu djeteta i drugim činjenicama bitnim za ostvarivanje prednosti pri upisu.***

 ***Postupak se smatra pokrenutim u trenutku predaje urednog zahtjeva vrtiću.***

 ***Članak 7.***

 ***Roditelj odnosno skrbnik može odustati od zahtjeva.***

***To može napraviti izričito, davanjem propisane izjave volje da odustaje od zahtjeva, a može odustati i prešutno, tj. da se iz njegovog ponašanja može zaključiti da je odustao od zahtjeva.***

 ***Tada se donosi rješenje o obustavi postupka.***

***Članak 8.***

***Postupak upisa djece u programe Dječjeg vrtića provodi Komisija za upis djece (u nastavku teksta: Komisija) koju imenuje Upravno vijeće.***

***Upravno vijeće imenuje predsjednika i dva člana Komisije iz reda odgojitelja i stručnih suradnika Dječjeg vrtića, na vrijeme od dvije godine.***

***Komisija radi na sjednicama koje saziva predsjednik.***

***Sjednica se može održati ako je nazočna većina članova Komisije.***

***Komisija donosi odluke većinom glasova ukupnog broja članova Komisije.***

 ***Komisija odlučuje o zahtjevima za upis djece u odgojno-obrazovni program na temelju rezultata cjelovitog uvida o razvoju i potrebama svakog djeteta, analize dostavljene dokumentacije, rezultata inicijalnog razgovora s roditeljima odnosno skrbnicima djece, uz nazočnost djeteta, koji timski obavljaju članovi stručno-razvojne službe, uz mogućnost konzultacije s vanjskim stručnjacima radi pribavljanja mišljenja i podataka bitnih za odlučivanje.***

 ***O radu Komisije vodi se zapisnik.***

 ***Rad Komisije nadzire ravnatelj.***

***Članak 9.***

***Ukoliko roditelj odnosno skrbnik ispunjava uvjete za upis zahtjev se usvaja, a ako ne ispunjava uvjete iz ovog Pravilnika zahtjev se odbija.***

***Članak 10.***

 ***Na temelju podataka Komisije o broju upisane djece i ostalih podataka: Upravno vijeće donosi Odluku o upisu.***

***Članak 11.***

 ***Roditelj odnosno skrbnik nezadovoljan Odlukom o upisu ili rasporeda svojeg djeteta može izjaviti žalbu Upravnom vijeću u roku od 15 dana od dana oglašavanja rezultata upisa.***

***Članak 12.***

 ***O žalbama rješava Upravno vijeće u roku od 15 dana od dana isteka roka za žalbu.***

 ***U radu Upravnog vijeća sudjeluje i predstavnik Komisije radi obrazloženja odluke Komisije Upravnom vijeću, ali bez prava odlučivanja.***

 ***Upravno vijeće po žalbi može:***

 ***- odbaciti žalbu kao nepravodobnu, nedopuštenu ili uloženu od neovlaštene osobe.***

 ***- odbiti žalbu kao neosnovanu i potvrditi odluku Komisije,***

 ***- usvojiti žalbu i ukinuti odluku Komisije te samo donijeti odluku o upisu odnosno rasporedu djeteta ili pak vratiti Komisiji na ponovno odlučivanje.***

 ***O svojoj odluci Upravno vijeće izvještava roditelja odnosno skrbnika djeteta.***

***Članak 13.***

 ***Ako Upravno vijeće ne odbaci žalbu ili ne zamjeni pobijano rješenje novim***

***bez odgode će dostaviti spis osnivaču.***

 ***Osnivač rješenje o žalbi mora donijeti i dostaviti stranci putem prvostupanjskog tijela (Upravno vijeće - Komisija)što je prije moguće, a najkasnije u roku od 60 dana od dana predaje uredne žalbe, ako zakonom nije propisan kraći rok.***

 ***Osnivač može žalbu odbiti,***

 ***rješenje poništiti u cijelosti ili djelomično ili ga izmijeniti.***

 ***Poništavanjem se poništavaju sve pravne posljedice koje je rješenje proizvelo.***

 ***Protiv rješenja osnivača može se pokrenuti upravni spor***

***Članak 14.***

 ***Djeca upisana u Dječji vrtić slijedom javne objave, odnosno donijetog rješenja započinju ostvarivati program od 1. rujna tekuće godine, ako drugačije nije utvrđeno odlukom osnivača ili ugovorom Dječjeg vrtića s roditeljem odnosno skrbnikom djeteta.***

***Članak 15.***

 ***Roditelj odnosno skrbnik dužan je sklopiti ugovor o ostvarivanju programa s Dječjim vrtićem u roku od mjesec dana od dana urednog predanog zahtjeva, a iznimno najkasnije do 1. rujna tekuće godine.***

***Članak 16.***

 ***Djeca koja po zahtjevu o upisu nisu primljena u Dječji vrtić ili djeca za koju su zahtjevi za upis podneseni nakon roka propisanog, mogu se, prema odluci Komisije, upisivati u Dječji vrtić tijekom pedagoške godine ukoliko postoji slobodno mjesto ili odabirom drugog programa.***

***3. OSTVARIVANJE PRAVA I OBVEZA***

 ***KORISNIKA USLUGA DJEČJEG VRTIĆA***

***Članak 17.***

 ***Roditelj odnosno skrbnik djeteta – korisnik usluga ima pravo:***

 ***- prije početka ostvarivanja programa biti upoznat s programom za dijete i uvjetima pod kojima se on ostvaruje te s tim u svezi pravima i obvezama korisnika usluga,***

 ***- putem individualnih razgovora i roditeljskih sastanaka biti redovito izvještavan o razvoju i napredovanju djeteta, te biti uključen u različite oblike suradnje roditelja i Dječjeg vrtića,***

 ***- podnositi zahtjeve nadležnim tijelima Dječjeg vrtića radi ostvarivanja i zaštite pojedinačnih prava i potreba djeteta,***

 ***- sudjelovati u planiranju, realizaciji i vrednovanju odgojno-obrazovnog programa za dijete,***

 ***- sudjelovati u upravljanju Dječjim vrtićem na način utvrđen zakonom i Statutom Dječjeg vrtića, birati i biti biran za predstavnika roditelja korisnika usluga u Upravnom vijeću Dječjeg vrtića.***

***Članak 18.***

 ***Roditelj odnosno skrbnik djeteta – korisnik usluga dužan je:***

***- prije početka ostvarivanja programa dostaviti potvrdu nadležnog liječnika o obavljenom sistematskom zdravstvenom pregledu djeteta, te dodatnu zdravstvenu potvrdu za slučaj promjena zdravlja nastalih nakon sistematskog zdravstvenog pregleda,***

***- predočiti potpunu dokumentaciju i informaciju o karakteristikama i potrebama djeteta koje su bitne za odabir primjerenog programa kao i za njegovu sigurnost i zdravlje tijekom ostvarivanja programa,***

***- pravovremeno izvješćivati Dječji vrtić o promjenama razvojnog statusa djeteta i surađivati s Dječjim vrtićem u postupcima izmjena programa,***

 ***- za slučaj značajnih promjena zdravstvenog stanja ili razvojnog statusa djeteta koje tijekom ostvarivanja programa uoči stručni tim Dječjeg vrtića, obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog individualiziranog programa, ako je to u interesu razvojnih potreba i sigurnosti djeteta odnosno sigurnosti i ostvarivanja odgojno-obrazovnog programa za drugu djecu,***

***- osobno dovoditi i odvoditi dijete iz odgojno-obrazovne skupine ili pismeno izvijestiti odgojitelja o punoljetnoj osobi koju je za to ovlastio,***

 ***- izvijestiti odgojitelja odgojno-obrazovne skupine u roku od 24 sata o razlozima izostanka djeteta,***

 ***- ne dovoditi u Dječji vrtić bolesno dijete, a nakon završenog liječenja dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Dječji vrtić,***

***- nakon izbivanja djeteta iz Dječjeg vrtića zbog drugih razloga u trajanju duljem od 60 dana dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Dječji vrtić,***

 ***- odazvati se pozivima na roditeljske sastanke i druge oblike suradnje roditelja s Dječjim vrtićem u cilju praćenja razvoja i napredovanja djeteta,***

 ***- najkasnije do 25-og u mjesecu uplaćivati utvrđeni iznos sudjelovanja roditelja u cijeni programa,***

 ***- dostaviti Dječjem vrtiću pisanu obavijest o ispisu djeteta iz Dječjeg vrtića najkasnije 15 dana prije ispisa, te dokazati podmirenje svih nastalih troškova programa do dana ispisa,***

 ***- izvršavati druge obveze korisnika usluga utvrđene općim aktima Dječjeg vrtića.***

***Članak 19.***

 ***Dječji vrtić je dužan***

 ***- ustrojiti rad s djecom u vrtićnim odgojnim skupinama sukladno propisanom programu i standardu predškolskog odgoja,***

 ***- surađivati s obitelji djeteta u cilju praćenja razvoja i napredovanja djeteta,***

***- osigurati redovito izvještavanje korisnika usluga i njihovo sudjelovanje u upravljanju Dječjim vrtićem sukladno zakonu i Statutu Dječjeg vrtića,***

 ***- omogućiti zaštitu pojedinačnih prava korisnika usluga podnošenjem žalbe odnosno zahtjeva Upravnom vijeću,***

 ***- upozoriti korisnika usluga da Dječji vrtić pridržava pravo preraspoređivanja djeteta iz jedne u drugu odgojno-obrazovnu skupinu,odnosno iz jednoga u drugi objekt, i posebnog organiziranja programa za vrijeme lipnja, srpnja i kolovoza te u drugim posebnim okolnostima, u skladu s pedagoškim načelima i interesima organizacije rada u zadovoljavanju utvrđenih potreba za programima predškolskog odgoja u Dječjem vrtiću „Snjeguljica“.***

***- upozoriti korisnika usluga da Dječji vrtić može, u slučaju značajnih promjena zdravstvenog stanja ili razvojnog statusa djeteta koje uoči stručni tim Dječjeg vrtića, izmijeniti program i uvjete ostvarivanja programa za dijete; s tim da postupak promjene programa pokreće stručno-razvojna služba na temelju praćenja stanja i potreba djeteta te na temelju provedene pedagoške opservacije kao i dodatno obavljenih pretraga i mišljenja nadležnih službi, u interesu razvojnih potreba djeteta, njegove sigurnosti te sigurnosti i ostvarivanja odgojno-obrazovnog programa za drugu djecu,***

 ***- upozoriti korisnika usluga da Dječji vrtić može otkazati ostvarivanje programa za dijete u slučaju značajnih promjena u razvojnom statusu djeteta, ako ni novi prilagođeni individualizirani program ne zadovoljava razvojnim potrebama djeteta,***

 ***- u slučaju promjene ili otkazivanja ostvarivanja programa usmjeriti korisnika usluga na daljnje postupanje i institucije koje će primjereno zadovoljiti potrebe djeteta,***

***- upozoriti korisnika usluga da Dječji vrtić može otkazati ostvarivanje programa djetetu ako korisnik ne plati dospjele obveze u roku na način kojim je to predviđeno Ugovorom između korisnika usluga i Dječjeg vrtića „Snjeguljica“ ili ako korisnik na drugi način prekrši obveze utvrđene ugovorom ili općim aktom Dječjeg vrtića,***

 ***- prilikom prelaska djeteta u drugi dječji vrtić predati korisniku usluga propisanu dokumentaciju koju treba dostaviti drugom dječjem vrtiću,***

 ***- primiti prema odluci Upravnog vijeća dijete koje prelazi iz drugog dječjeg vrtića radi preseljenja ili drugih opravdanih razloga, ukoliko ima slobodnih kapaciteta, a prethodno su podmirena sva dugovanja.***

***4. PRIJELAZNE I ZAVRŠNE ODREDBE***

***Članak 20.***

 ***Ovaj Pravilnik stupa na snagu osmog dana nakon objave na oglasnoj ploči Dječjeg vrtića.***

***Članak 21.***

 ***Stupanjem na snagu ovog Pravilnika prestaje važiti Pravilnik o upisu djece i ostvarivanju prava i obveza korisnika usluga u Dječjem vrtiću „Snjeguljica“ od 15.12.2006.***

***KLASA : 601/13-02/01***

***UR.BROJ: 2170-12-26***

***Mjesto, Rijeka PREDSJEDNIK***

 ***UPRAVNOG VIJEĆA***

 ***\_\_\_\_\_\_\_\_\_\_\_\_\_\_\_\_\_\_\_***

***Utvrđuje se da je ovaj Pravilnik objavljen na oglasnoj ploči Dječjeg vrtića dana 12.12.2013.***

***a stupio je na snagu dana 20.12.2013..***

 ***RAVNATELJ***